Toňa Revajová

**Toňa Revajová** (* 5. november 1948, Katovice) je slovenská spisovateľka a redaktorka.

## Život
Maturovala na SVŠ v Žiline, vysokoškolské štúdium na FF Univerzity Palackého v Olomouci nedokončila. Dva roky pracovala ako učiteľka na 1. stupni ZŠ, v rokoch 1971 – 1980 ako odborná referentka na rektoráte VŠD Žilina (dnes Žilinská univerzita), od r. 1981 v PKO Žilina ako zodpovedná redaktorka mesačníka Kultúrny život Žiliny. Po roku 1989 bola medzi novinármi, ktorí v Žiline založili týždenník POVEX (Považský expres), po jeho zániku pracovala ako regionálna redaktorka týždenníka Slovenka. Od r. 2001 žije v Bratislave a venuje sa vlastnej tvorbe a redigovaniu beletrie a detskej literatúry pre vydavateľstvá Slovart a Ikar.

## Tvorba

### Pre deti
* 1983: Vraveli proroci, že bude tma v noci (Osveta Martin)
* 1987: O kráľovi a malej breze (Osveta)
* 1989: Pol prázdnin s tetou Kolieskovou (Osveta)
* 1996: O štyroch sestrách (Osveta)
* 2001: Denník Majky z Majáka (Osveta; SLOVART, 2017)
* 2007: Denis a jeho sestry (Slovart Bratislava, 2007 a 2016)
* 2012: Johanka v Zapadáčiku (Slovart)
* 2016: Johanka v Zapadálkově (Víkend Praha, preklad Ivona Březinová)
* 2012: Zlom väz, Johanka (Slovart)
* 2014: Tvoja Johanka (Slovart)
* 2015: Johankina veľká rodina (Slovart)
* 2018: Rok Sivka ohniváka (Trio Publishing, Bratislava)
* 2019: Kiko jeden, Kiko dva – V škôlke (Trio Publishing)
* 2020: Kiko jeden, Kiko dva – Schody do mora (Trio Publishing)
* 2022: Túlavý braček (Trio Publishing)
* 2023:  O druhej v malej telocvični (TRIO Publishing)

### Rozhlas
* 2019: Majáčky (rozhlasová hra)
* 2019: Malá Anna a Sivko ohnivák (10-dielny seriál monologických rozprávok)
* 2020: Rok Sivka ohniváka (rozhlasová hra)
* 2022: Kto je na mňa zvedavý? (rozhlasová hra)
* 2023: Johanka (rozhlasová hra)

* Johanka v Zapadáčiku (čítanie na pokračovanie; Rádio Junior, Devín, číta Zuzana Kapráliková)
* Kiko jeden, Kiko dva – V škôlke (čítanie na pokračovanie, Junior, číta Zuzana Tlučková)
* Denis a jeho sestry, 5 večerníčkov (pripravil Egon Tomajko, číta Tomáš Mischura)
* Cibuľa a iné darčeky (poviedka z knihy Dohviezdny večer; číta Lucia Hurajová)

### Audioknihy

* Denis a jeho sestry (Wisteria 2018, číta Lukáš Latinák)
* Johanka v Zapadáčiku (Wisteria 2019, číta Slávka Halčáková)
* Rok Sivka ohniváka (Wisteria 2020, číta Táňa Radeva)
* Túlavý braček (Wisteria 2023, číta Oľga Belešová)

## Ocenenia
* 2012: Cena Obce spisovateľov Slovenska za knihu Johanka v Zapadáčiku a Zlom väz, Johanka!
* 2013: Zaradenie knihy Johanka v Zapadáčiku za mimoriadne umelecké spracovanie do výberu Medzinárodnej knižnice pre mládež v Mníchove (International Youth Library)
* 2014: Cena Trojruža 2014 *za dielo, v ktorom s nehou a empatickou citlivosťou identifikuje svet súčasných detí a spätne ho nasmerúva k pozitívnym hodnotám života*
* 2014: Zápis knihy Johanka v Zapadáčiku na Čestnú listinu Medzinárodnej únie detskej knihy, Mexico City 2014
* 2019: Cena Bibliotéky 2019 za knihu Rok Sivka ohniváka
* 2020: Zápis knihy Rok Sivka ohniváka na Čestnú listinu Medzinárodnej únie detskej knihy, Bazilej/Moskva 2020
* 2007 – 2023: sedem ocenení Najlepšia kniha jari, leta, jesene alebo zimy od BIBIANY, medzinárodného domu umenia pre deti, a Slovenskej sekcie IBBY
* 2023:   Prémia Literárneho fondu za dielo Túlavý braček
* 2024:  Cena Márie Ďuríčkovej od Slovenského literárneho centra (*za citlivú empatiu pri identifikácii sveta súčasných detí, za otvorené pomenovanie rodinných sociálnych problémov, za láskavý humor a zachytenie hovorovej reči súčasného dieťaťa)*

## Referencie

## Externé odkazy
* 
* Johanka v Zapadáčiku v archíve RTVS
* Nočná pyramída v archíve RTVS

Kategória:Osobnosti z Katovíc
Kategória:Slovenskí spisovatelia pre deti a mládež